Държавен вестник, бр. 52, 2004 г., стр. 6

С Т Р .  6
Д Ъ Р Ж А В Е Н   В Е С Т Н И К
Б Р О Й  52
10. “Данните за страните” по чл. 66, ал. 1, т. 1
включват:
а) за работодател—юридическо лице или
едноличен търговец—наименованието, седа-
лището и адреса на управление на юриди-
ческото лице или едноличния търговец,
БУЛСТАТ, данъчен номер, името/имената на
лицето/лицата, което/които го представляват,
единния граждански номер (личния номер—
за чужденец);
б) за работодател—физическо лице—името
на лицето, постоянния адрес, единния граждан-
ски номер (личния номер—за чужденец);
в) за работник или служител—името на
лицето, постоянния адрес, единния граждан-
ски номер (личния номер—за чужденец),
вида и степента на притежаваното образо-
вание, както и данни за притежаваната на-
учна степен, ако е свързана с изпълнявана-
та от него работа.”
Преходни и заключителни разпоредби
§ 37. Когато отпускът за отглеждане на дете
до 3-годишна възраст за времето след навър-
шване на 2-годишна възраст на детето по до-
сегашния чл. 165, ал. 1  не е ползван, отпускът
по чл. 167а може да се ползва до навършване
на 8-годишна възраст на детето. Когато е из-
ползвана само част от отпуска за времето след
навършване на 2-годишна възраст на детето,
отпускът по чл. 167а може да се ползва в размер
на неизползваната част до навършване на 8-
годишна възраст на детето.
§ 38. Когато отпускът за отглеждане на дете
до 3-годишна възраст по досегашния чл. 165,
ал. 1 е ползван изцяло, разпоредбата на чл. 167а
не се прилага.
§ 39. До 31 декември 2006 г. отпускът по
чл. 167а, ал. 1 със съгласието на единия родител
може да се ползва изцяло от другия родител.
§ 40. В Закона за насърчаване на заетостта
(обн., ДВ, бр. 112 от 2001 г.; изм., бр. 54 и 120 от
2002 г., бр. 26, 86 и 114 от 2003 г.) се правят след-
ните изменения:
1. В чл. 24:
а) в ал. 1 числото “30” се заменя с “45”;
б) алинея 3 се изменя така:
“(3) Уведомлението по ал. 1 съдържа инфор-
мацията по чл. 130а, ал. 2 от Кодекса на труда
относно предвижданите масови уволнения, как-
то и относно проведените предварителни кон-
султации с представителите на работниците и
служителите.”
2. В § 1 от допълнителната разпоредба т. 9 се
изменя така:
“9. “Масови уволнения” са уволнения по
смисъла на § 1, т. 9 от допълнителните разпо-
редби на Кодекса на труда.”
§ 41. В Кодекса за социално осигуряване
(обн., ДВ, бр. 110 от 1999 г., бр. 55 от 2000 г.—
Решение № 5 на Конституционния съд от
2000 г.; изм., бр. 64 от 2000 г., бр. 1, 35 и 41 от
2001 г., бр. 1, 10, 45, 74, 112, 119 и 120 от 2002 г.,
бр. 8, 42, 67, 95, 112 и 114 от 2003 г., бр. 12 и 38
от 2004 г.) се правят следните изменения и до-
пълнения:
1. В чл. 9, ал. 2, т. 1 думата “малко” се зали-
чава.
2. В чл. 45 се създава ал. 5:
“(5) Паричното обезщетение по ал. 1, т. 2, 3,
4 и 5 се изплаща и за гледане на дете, настанено
при близки, роднини или приемно семейство по
реда на чл. 26 от Закона за закрила на детето.”
§ 42. Законът влиза в сила от 1 август 2004 г.
Законът е приет от ХХХIХ Народно събра-
ние на 3 юни 2004 г. и е подпечатан с официал-
ния печат на Народното събрание.
За председател на Народното събрание:
Камелия Касабова
32677
УКАЗ № 206
На основание чл. 98, т. 4 от Конституцията
на Република България
П О С Т А Н О В Я В А М :
Да се обнародва в “Държавен вестник” За-
конът за изменение и допълнение на Закона за
гражданското въздухоплаване, приет от ХХХIX
Народно събрание на 4 юни 2004 г.
Издаден в София на 14 юни 2004 г.
Президент на републиката: Георги Първанов
Подпечатан с държавния печат.
Министър на правосъдието: Антон Станков
ЗАКОН
за изменение и допълнение на Закона за граж-
данското въздухоплаване (обн., ДВ, бр. 94 от
1972 г.; изм., бр. 30 от 1990 г., бр. 16 от 1997 г.,
бр. 85 от 1998 г., бр. 12 от 2000 г., бр. 34 и 111
от 2001 г.)
§ 1. В чл. 5 ал. 4 се изменя така:
“(4) Министърът на транспорта и съобще-
нията издава наредба за реда за определяне и
нанасяне на регистрационните знаци.”
§ 2. В чл. 7 се правят следните изменения и
допълнения:
1. Досегашният текст става ал. 1 и в нея ду-
мите “авиационни оператори” се заменят с “въз-
душни превозвачи”, а думата “споразумения”
се заменя с “договори”.
2. Създават се ал. 2 и 3:
“(2) Назначаването на български въздушен
превозвач се извършва по силата на двустранни
или многостранни международни договори.
(3) Не се разрешава монополно положение
на пазара на въздушен превозвач по линия за
редовни въздушни превози, освен ако друго не
е предвидено в международен договор, по кой-
то Република България е страна. Когато в меж-
дународен договор има ограничения за броя